પોરબંદર જિલ્લાના બગવદર-મોઢવાડા રોડ પર એક કાર પુલ નીચે ખાબકી ગઈ હતી, જો કે સદનસીબે આ કારના ડ્રાઈવર સહિત કોઈને પણ જાનહાનિ થઈ ન હતી. બગવદર-મોઢવાડા રોડ પર રાંદલ માતાજીના મંદિર પાસે રાત્રીના સમયે રોડ ઉપરથી કાર પસાર થઈ હતી. પરંતુ આ રોડ ઉપર ગોળાઈ હોવાને કારણે કારચાલકે કાબુ ગુમાવ્યો હતો અને આ કાર વોંકળાના પુલ નીચે ખાબકી હતી. સદનસીબે અકસ્માત સર્જાયા બાદ કારમાં બેઠેલા કોઈ વ્યક્તિને ઈજા કે જાનહાનિ ન પહોંચતા તેઓએ રાહતનો શ્વાસ લીધો હતો. તસ્વીર | જીતુ કારાવદરા